Vahustasin pehme või suhkruga, lisasin muna, vaniljesuhkru ja jahu. Segasin ühtlaseks. Surusin taigna küpsetuspaberiga kaetud vormi põhja ja küpsetasin 200-kraadises ahjus 10 minutit. Katteks kloppisin munad soola ja suhkruga lahti, segasin juurde kohupiima, hapukoore, sidrunikoore ja jahus veeretatud rosinad. Valasin segu eelküpsetatud põhjale ja küpsetasin veel 35-40  minutit, kuni kook oli pealt kuldseks küpsenud.